CELEX: 62007TN0392
Language: el
Date: 2007-10-12 00:00:00
Title: Υπόθεση T-392/07: Προσφυγή/αγωγή της 12ης Οκτωβρίου 2007 — Strack κατά Επιτροπής

8.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/46
            
         Προσφυγή/αγωγή της 12ης Οκτωβρίου 2007 — Strack κατά Επιτροπής
   (Υπόθεση T-392/07)
   (2007/C 297/93)
   Γλώσσα διαδικασίας: η γερμανική
   Διάδικοι
   
      Προσφεύγων/ενάγων: Guido Strack (Κολονία, Γερμανία) (εκπρόσωπος: ο δικηγόρος H. Tettenborn)
   
      Καθής/εναγόμενη: Επιτροπή
   Αιτήματα του προσφεύγοντος/ενάγοντος
   Ο προσφεύγων/ενάγων ζητεί από το Πρωτοδικείο:
   
               —
            
            
               να ακυρώσει τις αποφάσεις που εξέδωσε η Ευρωπαϊκή Επιτροπή στο πλαίσιο της εξέτασης της αίτησης του προσφεύγοντος/ενάγοντος (που θα αναφέρεται στο εξής απλώς ως «προσφεύγων») της 20ής Ιουνίου 2007 για πρόσβαση σε ορισμένα έγγραφα και της επιβεβαιωτικής αίτησής του, της 23ης Ιουλίου 2007, ή, επικουρικά, των επιβεβαιωτικών αιτήσεών του, της 15ης Αυγούστου 2007, και με τις οποίες η Επιτροπή απέρριψε, ρητά ή λόγω του κατά νόμο τεκμηρίου που θεσπίζει το άρθρο 8, παράγραφος 3, του κανονισμού (ΕΚ) 1049/2001, τις αιτήσεις του,
            
         
               —
            
            
               να υποχρεώσει την Ευρωπαϊκή Επιτροπή να καταβάλει στον προσφεύγοντα εύλογη χρηματική ικανοποίηση για τη μη περιουσιακή ζημία και την ηθική βλάβη που υπέστη κατά την εξέταση της αίτησής του, η οποία πάντως να ανέρχεται τουλάχιστον στο συμβολικό ποσό του ενός ευρώ,
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Ο προσφεύγων ζήτησε να του επιτραπεί η πρόσβαση αφενός σε ορισμένα έγγραφα σε σχέση με την πλήρη ή μερική απόρριψη από την Επιτροπή των επιβεβαιωτικών αιτήσεών του για πρόσβαση σε έγγραφα κατά τον κανονισμό (ΕΚ) 1049/2001 (1) και αφετέρου σε ορισμένα έγγραφα που έχουν σχέση με την υπόθεση Τ-110/04. Οι αιτήσεις του για πρόσβαση στα έγγραφα αυτά είτε απορρίφθηκαν είτε δεν έγιναν δεκτές εμπρόθεσμα.
   Προς στήριξη της προσφυγής του ο προσφεύγων ισχυρίζεται ότι η καθής/εναγόμενη ενήργησε κατά παράβαση του άρθρου 225 ΕΚ και των άρθρων 2, παράγραφος 1, 4 και 6 επ. του κανονισμού 1049/2001. Επιπλέον, ο προσφεύγων προβάλλει ιδίως τον ισχυρισμό ότι έχουν παραβιαστεί οι αρχές της χρηστής διοίκησης και ότι συντρέχει παράβαση των άρθρων 41 και 42 του Χάρτη των Θεμελιωδών Δικαιωμάτων.
   
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).